ddrg/super_eurlex huggingface dataset:
DA Den Europæiske Unions Tidende CE 78/139

(2004/C 78 E/0142)

SKRIFTLIG FORESPØRGSEL E-2635/03

af Maurizio Turco (NI) til Kommissionen

(2. september 2003)

Om: Eksportrestitutioner for eksport af smør og andre mælkefedtstoffer samt smørbare mælkefedt-produkter (KN-kode 0405) fra medlemsstater til Vatikanstaten i 1998

I sit svar på forespørgsler E-1477/03 og E-1480/03 (1) om eksportrestitutioner for eksport af landbrugsprodukter fra medlemsstater til Vatikanstaten udtalte kommissionsmedlem Fischler den 21. maj 2003, at Kommissionen er i færd med at indhente de oplysninger, der er nødvendige for at besvare spørgsmålene, og at den vil meddele resultatet af sine efterforskninger, så snart det foreligger.

Det fremgår af følgende supplerende oplysninger vedrørende eksport af smør og andre mælkefedtstoffer samt smørbare mælkefedtprodukter (KN-kode 0405), som stammer fra henholdsvis

a) Kommissionens CAT-database (Clearance Audit Trail System), at der i 1998 eksporteredes følgende mængder til Vatikanstaten: — 155 000 kg fra Østrig med en restitution på 272 200,57EUR svarende til en støtte på 1,76 EUR/kg — 19 215,500 kg fra Tyskland med en restitution på 33 854,82EUR svarende til en støtte på 1,76 EUR/kg

b) OECD's database, at der i 1998 eksporteredes følgende mængder til Vatikanstaten: — 150 000 kg fra Østrig og 18 000 kg fra Tyskland,

c) hvilket betyder — at der i uretmæssig støtte er udbetalt 10922,19EUR for 6215,500 kg mere, når der sammenlignes med OECD-tallene.

Er Kommissionen enig i, at manglerne ved og de stadig tydeligere uoverensstemmelser mellem data fra forskellige institutionelle kilder udgør et alvorligt problem for disses troværdighed og muligvis kunne skyldes svig mod Fællesskabets finanser, eller kan den allerede nu afvise denne mulighed?

(1) EUT C 70 E af 20.3.2004, s. 45.
DA Den Europæiske Unions Tidende CE 88/412

(2004/C 88 E/0418)

SKRIFTLIG FORESPØRGSEL E-2476/03

af Juan Naranjo Escobar (PPE-DE) til Kommissionen

(24. juli 2003)

Om: Reduceret moms for hoteller, restaurationer og cafeterier i EU

Tjenesteydelser i hotelbranchen er omfattet af bilag H til det sjette momsdirektiv.

Tolv af de femten medlemsstater har med hjemmel heri vedtaget at anvende en momssats under 15 % for disse tjenesteydelser, men det er indlysende, at de forskellige satser i landene indebærer en ulighed, som kan bevirke konkurrenceforvridning i denne branche, der er meget følsom over for ethvert spørgsmål af beskatningsmæssig art.

Påtænker Kommissionen under henvisning til sin initiativret at foreslå medlemsstaterne at tage hensyn til alle de faktorer, der påvirker hotelbranchen, så den anvendte momssats kan være de lavest mulige?

Svar afgivet på Kommissionens vegne af Frits Bolkestein

(5. september 2003)

I sin meddelelse fra 2000 (1) fastlagde Kommissionen en strategi, der tog sigte på at forbedre merværdisystemet (momssystemet) i det indre marked.

Det er ikke hensigten, at momssatserne skal ændres i den periode, hvor strategien gennemføres. Under hensyntagen til nærhedsprincippet ønsker Kommissionen ikke at blande sig i medlemsstaternes kompetence ud over, hvad der er nødvendigt for at sikre, at det indre marked fungerer efter hensigten, her tænkes navnlig på medlemsstaternes fastsættelse af momssatser.

Det er imidlertid Kommissionens opgave at foreslå Rådet de regler, den mener er nødvendige for, at det indre marked kan fungere tilfredsstillende. Kommissionen har derfor valgt at koncentrere sin indsats om den manglende konsekvens i det nuværende momssatssystem, så vi kan komme langt videre på dette område. Det er vigtigt, at der sikres en mere ensartet behandling i samtlige medlemsstater, herunder de nye medlemsstater, og at der sættes en stopper for de forvridninger, der skyldes den omstændighed, at der i visse medlemsstater kan anvendes nedsatte satser inden for visse sektorer, medens dette ikke er muligt i andre medlemsstater.

På denne baggrund vedtog Kommissionen den 23. juli 2003 et direktivforslag vedrørende de nedsatte momssatser (2). Ud over tjenesteydelser i hotelbranchen figurerer nu også tjenesteydelser i restaurationsbranchen på den nye liste over varer og ydelser, som en nedsat sats kan finde anvendelse på. Under alle omstændigheder sættes der ikke spørgsmålstegn ved, at det er frivilligt at anvende de nedsatte satser, og det er derfor op til medlemsstaterne at træffe beslutning om, inden for hvilke sektorer de ønsker at anvende nedsatte satser.

Det er nu Rådets opgave med enstemmighed at træffe beslutning om de fremtidige nedsatte momssatsers anvendelsesområde.

(1) KOM(2000) 348 endelig udg.

(2) KOM(2003) 397 endelig udg.
DA Den Europæiske Unions Tidende CE 78/777

(2004/C 78 E/0826)

SKRIFTLIG FORESPØRGSEL E-3089/03

af Bruno Gollnisch (NI) til Rådet

(20. oktober 2003)

Om: Alstom

EF-traktatens artikel 87, som vedrører statsstøtte, præciserer de tilfælde, hvor statsstøtte kan betragtes som værende forenelig med fællesmarkedet, f.eks. når formålet er at fremme den økonomiske udvikling i et område eller visse erhvervsgrene, afhjælpe en alvorlig forstyrrelse i en medlemsstats økonomi osv.

Hvis Alstom-koncernen med titusinder af ansatte i Europa går fallit, vil følgerne for beskæftigelsen og økonomien i hele regioner være så alvorlige, at de uden tvivl vil kunne betragtes som »forstyrrende«. Alligevel har Kommissionen indtaget en yderst pedantisk holdning i denne sag.

Det er ikke noget særsyn, at stater støtter virksomheder, som er i vanskeligheder, og at der i så fald i højere grad tages hensyn til erhvervsgrenens strategiske stilling eller beskæftigelsessituationen end til en rent finansiel eller økonomisk analyse, og der klart er tale om støtte af midlertidig og ikke strukturel art.

Mener Rådet, at de europæiske bestemmelser, der stort set ikke er blevet ændret siden begyndelsen, stadig er hensigtsmæssige nu, hvor konkurrencen er verdensomspændende og ofte illoyal?

Og navnlig, agter det at ændre de relevante artikler i traktaten, således at henvisningerne til konkurrencevilkårene og fællesmarkedet nedtones til fordel for beskæftigelseshensyn eller strategiske sektorers overlevelse?

Svar

(4. marts 2004)

Det ærede parlamentsmedlem gøres opmærksom på, at Rådet ikke har kompetence til at revidere traktaten om oprettelse af Det Europæiske Fællesskab. En sådan revision kan kun finde sted i forbindelse med en regeringskonference og efterfølgende ratifikation i medlemsstaterne.

Der erindres desuden om, at Europa-Parlamentet har deltaget aktivt i Det Europæiske Konvents arbejde, og at det i den forbindelse formentlig har kunnet forelægge sine synspunkter vedrørende det spørgsmål, det ærede parlamentsmedlem rejser.
DA Den Europæiske Unions Tidende CE 88/626

(2004/C 88 E/0644)

SKRIFTLIG FORESPØRGSEL P-2622/03

af Philip Claeys (NI) til Kommissionen

(28. august 2003)

Om: Forbindelserne til Libyen

Den libyske leder, oberst Gadaffi, tog tidligere i denne måned ansvaret for attentatet mod Pan Am flight 103 over Lockerbie i 1988. Denne terrorhandling krævede 207 dødsofre. Libyen er nu rede til at betale erstatning til de efterladte, og vil dermed opnå, at de internationale sanktioner ophæves.

Den 18. august havde kommissionsformand Romano Prodi en telefonsamtale med oberst Gadaffi. Der blev talt om normalisering af forbindelserne mellem Libyen og EU. Libyen blev indbudt til at deltage i euro-middelhavsprocessen.

Problemerne i forbindelse med de libyske attentater tidligere er imidlertid endnu ikke fuldt løst. Således er Frankrig imod ophævelse af sanktionerne mod Libyen, så længe de efterladte efter ofrene for attentatet på et UTA-fly over Nigeria i 1989 ikke har fået erstatning. Dette attentat krævede 170 dødsofre. Har Kommissionen til hensigt at normalisere forbindelserne til Libyen, inden det franske ønske er efterkommet?

Libyen har en kedelig fortid med udøvelse af og støtte til den internationale terrorisme. Er der til normaliseringen af forbindelserne med EU knyttet betingelser og garantier på dette område? Hvilke formelle aftaler stræbes der her efter?

Svar afgivet på Kommissionens vegne af Christopher Patten

(19. september 2003)

Der blev indført FN-sanktioner over for Libyen i 1992 og 1993 som følge af Lockerbie-attentatet. FN suspenderede i 1999 sanktionerne, fordi Libyen viste vilje til at samarbejde i undersøgelserne af Lockerbie-attentatet. Som følge af den aftale, som USA, Storbritannien og Libyen nåede frem til, forelagde Storbritannien/Bulgarien den 18. august 2003 et udkast til FN-sikkerhedsrådets resolution om at hæve FN-sanktionerne.

Det er i den forbindelse, at oberst Moammar Gadhafi kontaktede Kommissionens formand Romano Prodi. Han opfordrede Libyen til at finde en løsning på Lockerbie-sagen og andre sager med udgangspunkt i det internationale samfunds anmodninger. Hvis FN-sanktionerne hæves som følge af en positiv FN-afstemning, som endnu ikke er afholdt, vil det være et vigtigt skridt i retning af, at Libyen igen inddrages i det internationale samfund. På nuværende tidspunkt er Libyen observatør i Barcelona-processen, men opfordres til at blive fuldt medlem på betingelse af, at det betingelsesløst accepterer samtlige beslutninger, der truffet i Barcelona-processen regi (også ophævelse af FN-sanktioner). Libyen er ligeledes omfattet af EU's nye politik for naboskab baseret på gensidig respekt for fælles værdier.

Den franske domstols afgørelse på UTA-sagen er taget op til fornyet overvejelse som følge af Lockerbie-aftalen (hvilket forsinker sanktionerne). Hvis det viser sig, at FN-sanktionerne bliver ophævet, burde der kunne findes en tilfredsstillende afslutning på drøftelserne mellem Frankrig og Libyen.
DA Den Europæiske Unions Tidende CE 78/144

(2004/C 78 E/0149)

SKRIFTLIG FORESPØRGSEL E-2642/03

af Maurizio Turco (NI) til Kommissionen

(10. september 2003)

Om: Eksportrestitutioner for eksport af rør- og roesukker samt kemisk ren saccharose i fast form (KN-kode 1701) fra medlemsstater til Vatikanstaten i 2001

I sit svar på forespørgsler E-1477/03 og E-1480/03 (1) om eksportrestitutioner for eksport af landbrugsprodukter fra medlemsstater til Vatikanstaten udtalte kommissionsmedlem Fischler den 21. maj 2003, at Kommissionen er i færd med at indhente de oplysninger, der er nødvendige for at besvare spørgsmålene, og at den vil meddele resultatet af sine efterforskninger, så snart det foreligger.

Det fremgår af følgende supplerende oplysninger vedrørende eksport af rør- og roesukker samt kemisk ren saccharose i fast form (KN-kode 1701), som stammer fra henholdsvis:

a) Kommissionens CAT-database (Clearance Audit Trail System), at der i 2001 eksporteredes følgende mængder til Vatikanstaten: — 24150 kg fra Tyskland med en restitution på 10118,61 EUR svarende til en støtte på 0,42 EUR/kg — 2 285,300 kg fra Italien med en restitution på 1 016,39 EUR svarende til en støtte på 0,44EUR/kg

b) OECD's database, at der i 2001 eksporteredes følgende mængder til Vatikanstaten: — 96 000 kg fra Tyskland og 1 207 700 kg fra Østrig,

c) hvilket betyder — at der i uretmæssig støtte er udbetalt 1 016,39EUR for 2 285,300 kg mere, når der sammenlignes med OECD-tallene — at der ikke er anmodet om støtte svarende til 551 674,62EUR for eksport af 1 279 550 kg, som kunne have nydt godt af fællesskabsstøtte.

Kan Kommissionen oplyse, hvilke tekniske årsager der ligger bag afkaldet på fællesskabsstøtte?

Er den enig i, at manglerne ved og de stadig tydeligere uoverensstemmelser mellem data fra forskellige institutionelle kilder udgør et alvorligt problem for disses troværdighed og muligvis kunne skyldes svig mod Fællesskabets finanser, eller kan den allerede nu afvise denne mulighed?

Samlet svar

afgivet på Kommissionens vegne af Franz Fischler

på skriftlige forespørgsler E-2631/03, E-2632/03, E-2633/03, E-2634/03, E-2635/03, E-2636/03, E-2637/03, E-2638/03, E-2639/03, E-2640/03, E-2641/03 og E-2642/03

(28. oktober 2003)

Det ærede medlem har modtaget data fra forskellige kilder, der alle er blevet indsamlet i en bestemt kontekst og til bestemte formål og derfor har deres egen betydning, jf. redegørelsen i Kommissionens fælles svar på det ærede medlems skriftlige forespørgsler E-1477/03 til E-1480/03 (2) og dens svar på det ærede medlems skriftlige forespørgsel E-2586/03 (3).

Som oplyst i disse svar er de to databaser udformet på forskellig vis, og der kan derfor ikke drages konklusioner af eventuelle uoverensstemmelser.

(1) EUT C 70 E af 20.3.2004, s. 45.

(2) EUT C 70 E af 20.3.2004, s. 45.

(3) Se side 129.
DA Den Europæiske Unions Tidende CE 78/648

(2004/C 78 E/0689)

SKRIFTLIG FORESPØRGSEL E-3815/03

af Maurizio Turco (NI) til Kommissionen

(11. december 2003)

Om: Retslig efterforskning af bedrageri mod EU for 30 millioner EUR indledt af retten i Salerno

Den 2. december 2003 bragte det italienske nyhedsbureau AGI en nyhed under overskriften »Bedrageri mod EU for 30 millioner EUR — syv personer fra Salerno anholdt«, hvoraf fremgår følgende:

— En organisation, som uretmæssigt har modtaget stats- og EU-støtte, er blevet optrevlet af det regionale skatte- og toldpoliti (Guardia di Finanza), der har anholdt syv personer.

— Efterforskningen ledes af retten i Salerno.

— Der er i øvrigt i Italien blevet beslaglagt virksomheder og fast ejendom til en samlet værdi af 100 millioner EUR.

— De afhørte personer havde dannet en gruppe af virksomheder, der hang sammen og kontrollerede hinanden indbyrdes, og som i perioden imellem 1997 og 2003 har modtaget 30 millioner EUR i støtte.

— Organisationen, der har kunnet regne med tre embedsmænds samarbejde fra det italienske Erhvervsministerium, redegjorde på bedragerisk vis gennem svigagtigt bogholderi og falsk dokumentation for fiktive udgifter, som den søgte om offentligt tilskud til.

Kan Kommissionen på baggrund af ovenstående oplyse:

— om den har kendskab til ovennævnte, samt hvilke foranstaltninger den har truffet eller agter at træffe?

— om OLAF er blevet orienteret, og om OLAF har indledt eller agter at indlede en undersøgelse?

Svar afgivet på Kommissionens vegne af Michaele Schreyer

(27. januar 2004)

Kommissionen kan oplyse det ærede medlem, at Det Europæiske Kontor for Bekæmpelse af Svig (OLAF) er klar over, at de italienske myndigheder efterforsker et tilfælde af svig med EU-midler.

Da retten i Salerno allerede har indledt retslig procedure, står OLAF til retsmyndighedernes fulde rådighed, hvis de skulle ønske nogen form for hjælp.
DA Den Europæiske Unions Tidende CE 78/143

(2004/C 78 E/0148)

SKRIFTLIG FORESPØRGSEL E-2641/03

af Maurizio Turco (NI) til Kommissionen

(10. september 2003)

Om: Eksportrestitutioner for eksport af rør- og roesukker samt kemisk ren saccharose i fast form (KN-kode 1701) fra medlemsstater til Vatikanstaten i 2000

I sit svar på forespørgsler E-1477/03 og E-1480/03 (1) om eksportrestitutioner for eksport af landbrugsprodukter fra medlemsstater til Vatikanstaten udtalte kommissionsmedlem Fischler den 21. maj 2003, at Kommissionen er i færd med at indhente de oplysninger, der er nødvendige for at besvare spørgsmålene, og at den vil meddele resultatet af sine efterforskninger, så snart det foreligger.

Det fremgår af følgende supplerende oplysninger vedrørende eksport af rør- og roesukker samt kemisk ren saccharose i fast form (KN-kode 1701), som stammer fra henholdsvis:

a) Kommissionens CAT-database (Clearance Audit Trail System), at der i 2000 eksporteredes følgende mængder til Vatikanstaten: — 311 160 kg fra Tyskland med en restitution på 164 007,53 EUR svarende til en støtte på 0,53 EUR/kg — 701150 kg fra Italien med en restitution på 356907,17EUR svarende til en støtte på 0,51 EUR/kg

b) OECD's database, at der i 2000 eksporteredes følgende mængder til Vatikanstaten: — 312 400 kg fra Tyskland og 1 126 000 kg fra Østrig,

c) hvilket betyder — at der i uretmæssig støtte er udbetalt 356 906,17 EUR for 701 150 kg mere, når der sammenlignes med OECD-tallene — at der ikke er anmodet om støtte svarende til 583 260,26EUR for eksport af 1 126 750 kg, som kunne have nydt godt af fællesskabsstøtte.

Kan Kommissionen oplyse, hvilke tekniske årsager der ligger bag afkaldet på fællesskabsstøtte?

Er den enig i, at manglerne ved og de stadig tydeligere uoverensstemmelser mellem data fra forskellige institutionelle kilder udgør et alvorligt problem for disses troværdighed og muligvis kunne skyldes svig mod Fællesskabets finanser, eller kan den allerede nu afvise denne mulighed?

(1) EUT C 70 E af 20.3.2004, s. 45.
DA Den Europæiske Unions Tidende CE 84/3

(2004/C 84 E/0003)

SKRIFTLIG FORESPØRGSEL E-0561/03

af Olivier Dupuis (NI) til Kommissionen

(27. februar 2003)

Om: Hamadi Jebalis sultestrejke

Den tidligere direktør for ugeavisen Al Fajr, Hamadi Jebali, har sultestrejket siden den 13. januar 2003, dvs. i 36 dage. Ifølge den internationale forening for støtte til politiske fanger blev Hamadi Jebali den 12. februar overført til intensivafdelingen på et hospital i Bizerte. På trods af de mange appeller fra Tunesien og fra hele verden om frigivelse af Hamadi Jebali har de tunesiske myndigheder stadig ikke reageret. Et medlem af »Journalister uden grænser«, der havde anmodet om at måtte besøge ham i Nador-fængslet i Bizerte (i den nordlige del af landet), modtog den 6. februar et afslag fra fængselsgeneraldirek-tøren. Hamad Jebalis advokat, Mohamed Nouri, og hustru har desuden oplyst, at han udsættes for meget hårdt pres fra statssikkerhedstjenestens side for at få ham til at indstille sultestrejken. Hans hustru og døtre, hvis hjem er under konstant overvågning, har nu fået inddraget deres pas. Hamad Jebali blev i 1992 ved militærdomstolen i Tunis idømt 16 års fængsel for medlemskab af en illegal organisation. På daværende tidspunkt havde han netop afsonet en straf på et års fængsel for at have offentliggjort en artikel, hvori han kritiserede militærdomstolssystemet.

Hvilke foranstaltninger har Kommissionen truffet for at hjælpe Hamadi Jebali? Har Kommissionen igennem sin delegation i Tunis haft mulighed for direkte at forhøre sig om de forhold, under hvilke han sidder fængslet, og om hans sundhedstilstand efter en måneds sultestrejke? Har Kommissionen rejst spørgsmålet om en generel amnesti for samvittighedsfanger, der er fængslet for forbrydelser begået i årene 1980-1990, og hvordan har de tunesiske myndigheder i givet fald reageret?
CATS blev oprettet for at bistå Kommissionen med regnskabsafslutningsproceduren. CATS har været brugbar siden regnskabsåret 2000. Kommissionens revisorer benytter den, når de skal forberede og foretage deres revision af Den Europæiske Udviklings- og Garantifond for Landbruget (EUGFL), garantisektionens udgifter. Databasen er således først og fremmest et revisionsredskab, der kan benyttes som hjælp til udførelse af revision.

Ifølge Kommissionens forordning (EF) nr. 2390/1999 skal medlemsstaterne for alle enkeltoperationer vedrørende betalinger og indtægter for EUGFL, garantisektionen, stille alle oplysninger til rådighed for Kommissionen for hver enkelt budgetkonto. For det første afhænger dataenes kvalitet af de oplysninger, som gives en gang om året af de medlemsstater, der skal levere disse data. For det andet foretager Kommissionen, som nævnt i forbindelse med spørgsmål 1, særlig kvalitetskontrol for stadig at forbedre dataenes kvalitet. Kommissionen har derfor et pålideligt værktøj, som skal benyttes ved de revisioner af landbrugsudgifterne, som udføres i medlemsstaterne. Denne del af dataene, som underkastes en mere dybtgående kontrol i forbindelse med revision og gennemgang, korreleres ved hjælp af de resultater, som opnås i medlemsstaterne. Selv om det ikke er muligt at kontrollere alle elementer i hver enkelt datapost, er dataenes kvalitet i almindelighed tilstrækkelig til, at de kan benyttes til denne regnskabsafslutningsaktivitet.

Siden CATS blev oprettet og gjort til revisionsredskab, har der derfor kun været begrænset brug for at levere statistiske og analytiske oplysninger. Det er vigtigt at understrege, at parametre, som er vigtige for kontrollen, er fremherskende, og især, at udgifterne krydskontrolleres og bekræftes ved hjælp af månedlige opgivelser fra medlemsstaterne.
DA Den Europæiske Unions Tidende CE 88/342

(2004/C 88 E/0348)

SKRIFTLIG FORESPØRGSEL E-1209/03

af Alexandros Alavanos (GUE/NGL) til Kommissionen

(2. april 2003)

Om: Uddeling af spædbørnsmælk i afrikanske lande

Mens Verdenssundhedsorganisationen (WHO) for at fremme amning anbefaler, at der ikke reklameres for mælkepulver til spædbørn, bryder selskaber, der producerer mælk eller mælkepulver til spædbørn, såsom Nestlé og Danone, Verdenssundhedsorganisationens kodeks, idet de under påskud af at ville nedbringe børnedødeligheden uddeler gratis mælkepulver samt andre gaver, såsom stetoskoper, til gravide. I de reklamebrochurer, som de uddeler sammen med mælken, hævder de, at deres industrifremstillede mælk er sammenlignelig med modermælk.

Disse selskabers handlinger strider imod Verdenssundhedsorganisationens verdensomspændende kodeks om fremme af amning, og der er europæiske interesser involveret i disse selskaber. Hvad agter Kommissionen at gøre for at imødegå den ovennævnte situation?

Svar afgivet på Kommissionens vegne af Poul Nielson

(21. maj 2003)

Kommissionen slutter fuldt ud op omkring den internationale markedsføringskodeks for modermælkserstatninger, som blev vedtaget af Verdenssundhedsforsamlingen i 1981. Kommissionen er vidende om og bekymret over, at der stadig er producenter af babymad, som ikke efterlever kodeksen, samt regeringer, der ikke har gennemført kodeksens bestemmelser. Kommissionen vil fortsat opmuntre den private sektor, og her tænkes i første række på de virksomheder, det ærede medlem nævner, til at efterleve den internationale markedsføringskodeks for modermælkserstatninger inden for rammerne af EU's interesseforum vedrørende virksomhedernes sociale ansvar og lignende dialoger og partnerskaber.